
GRAD ZAGREB

           GRADSKA ČETVRT  PODSUSED – VRAPČE

               Vijeće Gradske četvrti Podsused - Vrapče

                                  Zagreb, Sigetje 2
KLASA: 026-02/19-01/1
URBROJ: 251-06-11-13-19-2
Zagreb,  22. svibnja 2019.
                                                                    Z A P I S N I K
sa 28.  sjednice Vijeća Gradske četvrti  Podsused - Vrapče koja je održana 22. svibnja 2019. s početkom u 18,00 sati u zgradi  Područnog ureda Susedgrad, Sigetje 2, mala dvorana – soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Dubravko Peroš,  Ivan Vukoja,  Mirko Hrgović, Branka Zorić Cindrić, Hrvoje Ribičić, Marija Brajdić Vuković, Želimir Schauer,  Mirjana Marić i  Ivan Turković

NENAZOČNI VIJEĆNICI: Mihaela Ivšić
SJEDNICI SLUŽBENO NAZOČNI: Margareta Cindrić Neuhold- voditeljica Odsjeka  za mjesnu samoupravu
Prije prelaska na dnevni red predsjednik je dao na usvajanje zapisnik sa 27. sjednice Vijeća gradske četvrti. Vijeće je jednoglasno prihvatilo zapisnik.
Dubravko Peroš predlaže nadopunu dnevnog reda s točkom: Davanje u najam sportskog igrališta na lokaciji Dubravica 109a, MO Gornji Stenjevec

Prijedlog za nadopunu dnevnog reda nije usvojen. (5 glasova za, protiv 8, suzdržan 1)
Predsjednik je predložio  dnevni red koji je jednoglasno prihvaćen.
                                                                    DNEVNI RED
1. Prijedlog zaključka o očitovanju strategijskog interesa za k.č.br 1073 i dio 1090/2 k.o.

Stenjevec

2. Organiziranje tribine s temom: Kuća nade u Gajnicama

3. Uređenje dječjeg igrališta u Podsusedu, k.č.br. 660/I, k.o. Podsused

4. Lunapark Berto, Berto Riter – mišljenje Vijeća
5. Prijedlozi zaključaka Vijeća GČ na temelju zahtjeva građana, udruga i ustanova
6. Pitanja i prijedlozi
Točka 1.
Vijeće je jednoglasno donijelo
                                                                   Z A K L J U Č A K 

Vijeće Gradske četvrti Podsused – Vrapče ima strategijski interes za prostornim kapacitetom z.k.č.br. 229/17 k.o. Stenjevec, (k.č.br. 1073 i dio k.č.br. 1090/2) radi zadovoljenja javnog interesa stanovnika Mjesnog odbora Gajnice.

U raspravi sudjeluju: Kljajić, Bosnar, peroš, Brajdić-Vuković

Točka 2.
Vijeće je jednoglasno donijelo

                                                                 Z A K L J U Č A K 

Vijeće Gradske četvrti Podsused-Vrapče poziva zainteresirene građane, predstavnike baptističke crkve, predstavnike MUP- a i Državnog ureda za upravljanjem državnom imovinom te Gradskog ureda za prostorno uređenje, izgradnju grada, graditeljstvo, komunalne poslove i promet da 12 lipnja 2019. (srijeda) s početkom u 18:00 sati prisustvuju javnoj tribini s temom Kuća nade u Gajnicama, koja će se održati u dvorani (prizemlje) područnog ureda Susedgrad, Sigetje 2.
U raspravi sudjeluju: Kljajić, Peroš, Schauer, Brajdić-Vuković, Bosnar
Točka 3.
Vijeće je većinom (13 glasova za, 1 suzdržan) donijelo

                                                                   Z A K L J U Č A K 

Vijeće Gradske četvrti Podsused – Vrapče suglasno je sa uređenjem dječjeg igrališta sa pojilicom  za vodu i vježbalištem za odrasle na lokaciji k. č. br. 660/1 k.o. Podsused iz sredstava Gradskog ureda za prostorno uređenje, izgradnja Grada, graditeljstvo, komunalne poslove i promet.

U raspravi sudjeluju: Kljajić, Bosnar, Peroš, Vukoja, Schauer, Brajdić-Vuković, Jušić

Točka 4.
Vijeće je većinom (11 glasova za, suzdržanih 3) donijelo
                                                                Z A K L J U Č A K 

Vijeće Gradske četvrti Podsused - Vrapče suglasno je da se izda rješenje  Berti Riteru, Jagodno 85, Velika Gorica za postavljanje lunaparka „Berto“ na lokaciji k. č. br. 1500, k.o. Vrapče, Samoborska cesta u terminu od 10. 05. 2019. do 15. 06. 2019.
U raspravi sudjeluju: Kljajić, Peroš, Bosnar,  Schauer, Jušić

Točka 5. 
Vijeće je jednoglasno donijelo
Z A K L J U Č A K
Vijeće Gradske četvrti Podsused – Vrapče traži od Gradskog ureda za prostorno uređenje, izgradnju grada, graditeljstvo, komunalne poslove i promet, Odjela za promet postavljanje stupića preko puta Doma zdravlja u Gajnicama, kako bi se spriječilo parkiranje na nogostup i time omogućio nesmetan prolaz građana.

Z A K L J U Č A K
Vijeće Gradske četvrti Podsused – Vrapče traži od ZET –a d.o.o. da izvidi postojanje prometno-tehničkih mogućnosti za uvođenje mini bus linije na relaciji Sunčani brijeg – Žlebec – Perjavica (raskrižje s licom Žlebec) Bolnička cesta – Ulica Majke Terezije do okretišta u Vrapču.

Z A K L J U Č A K
Vijeće Gradske četvrti Podsused – Vrapče je suglasno s prijedlogom Gradskog ureda za prostorno uređenja, izgradnju grada, graditeljstvo, komunalne poslove i promet da se u Ulici Kupališni put postave umjetne izbočine radi povećanja stupnja sigurnosti svih sudionika u prometu.

Na sjendici je bio i prijedlog zaključka za postavljanje prometnog znaka zabrane parkiranja i zaustavjanja u Ulici Zeverka. Vijeće je predložilo da Mjesni odbor Podsused ispita situaciju na terenu i upozna stanovnike te ulice s namjerom postavljanja naprijed navedenog prometnog znaka.

Z A K L J U Č A K
Vijeće Gradske četvrti Podsused – Vrapče traži od Gradskog ureda za prostorno uređenja, izgradnju grada, graditeljstvo, komunalne poslove i promet, Odjela za promet, postavljanje prometnog ogledala na raskrižju ulica Batinovačka i Ulica Kerestinečkih žrtava, kako bi se povečala prometna sigurnost vozača koji iz Batinovačke ulice izlaze na Ulicu Kerestinečkih žrtava.

Z A K L J U Č A K
Vijeće Gradske četvrti Podsused – Vrapče traži od Gradskog ureda za prostorno uređenja, izgradnju grada, graditeljstvo, komunalne poslove i promet te Vodoopskrbe i odvodnje d.o.o., očitovanje o rješavanju problema (često plavljenje ulice) u Ulici Strmečkog put na području Mjesnog odbora Vrapče-centar.

Vijeće Gradske četvrti traži i postavljanje znaka ograničenja brzine u naprijed navedenoj ulici.

                                                                    Z A K L J U Č A K 

Vijeće Gradske četvrti Podsused – Vrapče traži od Gradskog ureda za prostorno uređenja, izgradnju grada, graditeljstvo, komunalne poslove i promet, Odjela za promet postavljanje prometnog ogledala na križanju ulica Vranji dol i Ive Čupara, Mjesni odbor Vrapče-centar, kako bi se povećala sigurnost svih sudionika u prometu.

Z A K L J U Č A K
Vijeće Gradske četvrti Podsused – Vrapče traži od Gradskog ureda za prostorno uređenja, izgradnju grada, graditeljstvo, komunalne poslove i promet, Odjela za građevinsku inspekciju očitovanje o opravdanosti gradnje betonske ograde na parceli koja se nalazi kod križanja ulica Vranji dol i Ive Čupara, Mjesni odbor Vrapče-centar, kako bi se povećala sigurnost svih sudionika u prometu.

                                                                  Z A K L J U Č A K 

Vijeće Gradske četvrti Podsused – Vrapče traži od Gradskog ureda za imovinsko-pravne poslove i imovinu grada da od vlasnika objekta n adresi Karažnik 2, gđe Jasne Blažinčić iz Zagreba, Karažnik 2 i gđe. Nede Ožvačić, iz Zagreba, Gospodska 45, otkupi nekretninu oznake z.k.č.br. 549/13 k.o. Gornji Stenjevec.

                                                                Z A K L J U Č A K 

Vijeće Gradske četvrti Podsused – Vrapče nije nadležno raspravljati o uvođenju 5G tehnologije kao i postavljanju baznih stanica na području Gradske četvrti Podsused-Vrapče.

Točka 6. Pitanja i prijedlozi
Zdenko Jušić

1.Pita koliki će biti kompleks gradilišta u Huzjanovoj i da li će ostati prostora za bazene?

2.Predlaže da se šahovska garnitura postavi u Gajnicama na križanju Kredaričke i Grintavečke ulice.
Ivka Bengez

Traži čišćenje potoka Podsusedsko dolje.
Ivan Turković

Traži postavljanje novih kontejnera na mjestima na kojima su spaljeni

Traži da se postave kamere za nadzor prometa u Gajnicama

Želimir Schauer

1.Traži popravak oglasnih ploča u Podsusedskom dolju i na raskrižju Karažnik – Dolec

2.Predlaže tematsku sjednicu na temu korištenje tehnologije 5G

Mirko Hrgović

1.Predlaže otkup zemljišta u Gajnicama –Grintavečka za izgradnju javnog parkinga ili garaže

2.Pita u kojoj j fazi projekt „Gradske policije“?

Dubravko Peroš
Zanima se o  postupanju po inicijativi roditelja OŠ Dragutina Domjanića.

Traži specifikaciju troškovnika podružnica Zagrebačkog holdinga u svrhu povečanja transparentnosti

Mirjana Marić

Pita da li je riješen problem uređenja terminala za produženje bus linije 120 do King Crosa i kada će se steći uvjeti?
Završeno u 20,00  sati.      

                                                                                    Predsjednik VGČ

                                                                                                                 Dejan Kljajić, v.r.

